Uvaženi gosti i predstavnici Savjeta ministara, predstavnici sredstava javnog informisanja, pozdravljam vas i otvaram 59.sjednicu Doma naroda Parlamentarne skupštine Bosne i Hercegovine. Na dadnašnjoj sjednici prisutno je 11 delegata, od toga 3 delegata iz reda bošnjačkog naroda, 4 iz reda hrvatskog naroda i 4 iz reda srpskog naroda. Delegati Osman Brka, Hasan Čengić, Velimir Jukić i Boško Šiljegović opravdali su izostanak. Za 59. sjednicu Doma narodna Parlamentarne skupštine BiH, predlažem sljedeći dnevni red, 1. Odgovori na delegatska pitanja i delegatska pitanja, 2. Usvajanje Zapisnika sa 58. sjednice Doma naroda, 3. Prijedlog zakona o izmjenama i dopunama Zakona o carinskoj politici Bosne i Hercegovine, prvo čitanje, 4. Davanje saglasnosti za ratifikaciju Ugovora između BiH i Republike Makedonije o međusobnom izvršavanju sudskih odluka u krivičnim stvarima, 5. Davanje saglasnosti za ratifikaciju Ugovora između Bosne i Hercegovine i Republike Makedonije o izručenju, 6. Davanje saglasnosti za ratifikaciju Evropske konvencije o kinematografskoj produkciji iz 1992.godine, 7. Davanje saglasnosti za ratifikaciju Ugovora o finansiranju između Bosne i Hercegovine i Evropske investicione banke finansiranje projekta Željeznice II, Otvaram raspravu o prijedlogu dnevnog reda. Želi li neko diskutovati? Ima li izmjena, dopuna? Zahvaljujem se. Konstatujem da u skladu sa članom 46. Poslovnika Doma naroda dnevni red smatramo usvojenim. Prva tačka dnevnog reda, Ad.1. Odgovori na delegatska pitanja i delegatska pitanja Odgovor na delegatsko pitanje dobio je gospodin Tomislav Limov. Gospodine Limov, izvolite. 2
Hvala ljepo uvaženi gospodine predsjedatelju, cijenjene kolege, dame i gospodo, ja sam sada, prije par minuta tek pogledao odgovor na tri moja izaslanička pitanja koja su se odnosila na upravo broj postavljenih pitanja u proteklom razdoblju. Želim se zahvaliti Stručnoj službi koja je pripremila odgovor na ovo pitanje jer je praktično to bilo na prošloj sjednici. Nisam naravno imao mogučnost provjeriti točnost naznačenih podataka ali iz ovog što je navedeno sasvim je evidentno da od 110 izaslaničkih pitanja, na 65 je odgovoreno, na 45 nikad nije odgovoreno iako su neka od tih pitanja postavljena i prije dvije godine i više. Indikativan je podatak da je na svega 13 odgovora, da su izaslanici odnosno zastupnici ili delegati izjasnili se da su zadovoljni, što znači da za sve ostale odgovore koji su dobili je li, izjašnjenje je bilo drugačijeg karaktera. Veoma indikativna je i činjenica da od 94 pitanja primjerice Vijeću ministara na 53 nije bilo odgovora kao i da pojedine institucije iako su imale svega jedan ili dva pitanja, nisu odgovorili, kao što je Ustavni sud, Sud BiH, Vlada Republike Srpske, Agencija za rad i zapošljavanje je odgovorila ali zato nije Parlamentarna BiH, nije Obavještajno-sigurnosna agencija BiH, Regulatorna agencija za komunikacije itd. U svakom slučaju cijenim da je odnos spram institutu izaslaničkih pitanja posebice od strane pojedinih od ovih subjekata koje sam sad spomenuo, neodgovarajući i osobno mislim da bi i Dom naroda a pretpostavljam da je i kod Zastupničkog doma slična situacija, trebali upozoriti, odnosno u odnosu na ovaj problem, ja bih ga nazvao problemom, trebalo bi zauzeti jedan ozbiljniji pristup. U svakom slučaju, zadovoljan sam sa odgovorom a nisam zadovoljan dakle sa sadržajem i to sam i komentirao. Hvala ljepo.
Zahvaljujem se kolegi Limovu. Da li ima novih delegatskih pitanja? Gospođa Ruža Stojanović, izvolite.
Gospodo predsjedavajući, cijenjene kolege, dragi gosti, prvo bih se osvrnula na ovo pitanje gospodina Limova. Ja sam sad pogledala onako ovlaš ove rezultate. Ja sam postavila bar jedno pitanje koje nije ovde uvršteno i na koje nisam dobila odgovor a ticalo se budžeta, donošenja budžeta i nije ni ušlo na ovaj spisak. Takođe znam da smo ispred kluba postavili par pitanja i ne vidim ispred Kluba srpskog naroda, ne vidim to u ovoj tabeli. Vidim samo ispsred hrvatskog kluba jedno pitanje da ima. Dakle, nisam sigurna u tačnost ovih podataka. No, ja ću se osvrnuti sad na primjenu Zakona o bezbjednosti saobraćaja na putevima u BiH. Znate dobro da je Zakon donešen prvi put na nivou BiH 31.12.2005.godine, da on reguliše, da stupa na snagu 8 dana po objavljivanju, znači 8.januara a da se primjenjuje 6 mjeseci nakon objave. To znači vrlo skoro, pa me stoga interesuje, s obzirom da taj zakon na dosta drugačiji način reguliše mnoga pitanja u pogledu bezbjednosti saobraćaja a i sankcije su znatno veće nego štu su do sada bile. 3 Interesuje me šta nadležni organi institucije preduzimaju za stvaranje uslova za primjenu novog Zakona o bezbjednosti saobraćaja na putevima u Bosni i Hercegovini? Prvenstveno mislim na donošenje podzakonskih akata, obučavanje i upoznavanje onih koji će na terenu neposredno primjenjivati zakon i usaglašavanje horizontalnei vertikalne signalizacije na putevima sa zakonom. Kao primjer sam ovdje navela, u skladu sa članom 45. Zakona o bezbjednosti saobraćaja na putevima kaže se da je minimalna brzina na magistralnom putu 60 km na sat, a samo npr. na relaciji Foča – Sarajevo, kojom ja skoro svaki dan prolazim, na dužini od oko 75 km trenutno stoji ograničenje od 40 km na sat, na čak 18 mjesta. Dakle, prosječno na svakad 4 km uglavnom postavljenih na neadekvatnim mjestima i uglavnom služe za one koji kao stranci dolaze i prolaze tim putem jer ljudi poput mene znaju tačno gdje su te lokacije na kojim policija dežura. Mislim da to stvara jako ružnu sliku o nama, pogotovo što je sad evo i turistička sezona. Ne znam kako ćemo se to predstaviti svijetu sa ovakvom primjenom i ovakvim postupanjem, pa me interesuje ovo. Hvala.
Zahvaljujem se kolegici Stojanović. Evo mi ćemo razmatrati ove primjedbe koje ste uputili na odgovor na ovo pitanje gospodina Limova, iako sam ovde već dobio ovaj, nešto što može biti odgovor, a to je da su neka pitanja klubova uvrštena pod imenima predsjednika klubova ali provjerićemo sve navode i daćemo odgovor, naravno. Dajem riječ pnovo gospodinu Limovu koji ima novo pitanje. Izvolite.
Naravno, u odnosu što sam prethodno rekao, rekao sam 53 odgovora, 53 odgovora je došlo od Vijeća ministara a 41 nije došao, tako da u tom pogledu hvala kolegici Stojanović koja je na određen način konkretizirala ono što sam ja i rekao, da nisam imao dovoljno vremena točno provjeriti ali u svakom slučaju ja ću današnjim setom pitanja na određen način zaokružiti ovu problematiku u smislu jednog analitičkog pristupa i mogučnosti da dobijem ulazne pokatazelje a kako do kraja ovih naših mandata može svako od nas vidjeti ustvari kakvi su efekti pojedinih elemenata naše aktivnosti. Danas ću dakle postaviti nekoliko pitanja Kolegiju ponovo i Istraživačkom centru a naravno da se može uključiti i naša stručna služba tako da kroz odgovore na ova pitanja zaista ovaj, ćemo dobiti nešto što i meni osobno a pretpostavljam i drugim kolegama će pomoći u onoj krajnjoj rekapitulaciji naše aktivnosti. Prvo pitanje, koliko je u tekućem mandatnom razdoblju i koje zaključke usvojio Dom naroda Parlamentarne skupštine Bosne i Hercegovine kojima je utvrdio zadatke Vijeću ministara i drugim institucijama BiH? Drugo, kako i na koji način su realizirani zaključci Doma naroda i koliko i koji zaključci nisu realizirani ili nisu uopće bili predmet rasprave na sjednicama Vijeća ministara? Treće, koliko i koje obveze utvrđene u posebnim zakonima u raznim dokumentima usvojenim od strane Zastupničkog doma i Doma naroda Parlamentarne skupštine BiH, Vijeće ministara nije izvršili ili nije izvršilo u zacrtanim rokovima? 4 Četvrto, koliko i koje zaključke Zastupničkog doma Parlamentarne skupštine Bosne i Hercegovine od početka 2003.godine do danas Vijeće ministara i druge institucije BiH nisu realizirali i, Peto pitanje, koliko i koje zajedničke zaključke Zastupničkog doma i Doma naroda u tekućem mandatu Vijeće ministara i druge institucije BiH nisu realizirali? Hvala ljepo.
Zahvaljujem kolegi Limovu. Ima li još delegatskih pitanja? Konstatujem da nema. Prelazimo na drugu tačku dnevnog reda a to je, Ad.2. Usvajanje Zapisnika sa 58. sjednice Doma naroda Javlja li se neko za riječ po ovoj tački? Niko. Opet idemo na ovaj stari način glasanja, dakle putem ovih kartona, pa pitam vas ko je za usvajanje zapisnika? Konstatujem jednoglasno da smo usvojili ovaj zapisnik. Prelazimo na sljedeću, odnosno treću tačku dnevnog reda, a to je Ad.3. Predlog zakona o izmjenama i dopunama Zakona o carinskoj politici Bosne i Hercegovine (prvo čitanje)